มุนาฟิก

ในศาสนาอิสลาม **มุนาฟิกูน** ('พวกหน้าไหว้หลังหลอก', , เอกพจน์  *มุนาฟิก*) หรือ **มุสลิมจอมปลอม** หรือ **ผู้ศรัทธาเท็จ** เป็นกลุ่มคนที่อัลกุรอานระบุว่าเป็นมุสลิมภายนอกที่ซ่อนความปฏิเสธไว้ภายใน ("กุฟร์") และพยายามบ่อนทำลายสังคมมุสลิมอย่างจริงจัง มุนาฟิกเป็นบุคคลที่สาธารณะและสังคมมองว่าเขาเป็นมุสลิม แต่ปฏิเสธอิสลาม หรือเผยแพร่ความเกลียดชังต่ออิสลามทั้งในใจและศัตรูของอิสลาม การเสแสร้งถูกเรียกว่า *นิฟาก* ()

## ประเภทของการเสแสร้ง
* เสแสร้งต่อพระเจ้าตามหลักศรัทธาที่แท้จริง ตามรายงานในอัลกุรอานซูเราะฮ์ที่ 2:8 และ 2:14
* เสแสร้งต่อหลักคำสอนของหลักศรัทธา: ตัวอย่างเช่น บางคนอาจศรัทธาต่อพระเจ้า, วันพิพากษา, การสอบสวน, ตาชั่งความดีความชั่ว และนรก (ด้วยความคลุมเครือและสงสัย) แต่ (ในความจริงแล้ว) ไม่กลัวเลยหรือหยุดทำบาปเพราะมัน แต่ยังคงอ้างว่า "ฉันกลัวพระเจ้า"
* เสแสร้งต่อผู้อื่น: บางคนที่เป็นพวกสองหน้าและลิ้นสองแฉก เขาสรรเสริญใครสักคนต่อหน้า แต่ลับหลังเขาประณามและสร้างความเจ็บปวดแก่พวกเขา"

## มุนาฟิกในอัลกุรอาน
ในอัลกุรอานหลายอายะฮ์ได้กล่าวถึง *มุนาฟิกูน* ไว้ว่า พวกนั้นอันตรายต่อมุสลิมยิ่งกว่าผู้มิใช่มุสลิมที่ชั่วร้ายที่สุด

ในอัลกุรอาน มุนาฟิกูนถูกตำหนิถึงความไม่ภักดีต่อชาวมุสลิม พวกเขาถูกกล่าวหาว่าแสวงหาการบ่อนทำลายอิสลามจากภายใน โดยการเสแสร้งความจงรักภักดีอันเป็นเท็จ ตามซูเราะฮ์ 9:107-108 พวกเขาได้สร้างมัสยิดแห่งความขัดแย้งขึ้นด้วยซ้ำ มัสยิดแห่งนี้ถูกมุฮัมมัดเผาทำลาย

ซูเราะฮ์ที่ 63 มีชื่อว่า อัลมุนาฟิกูน บทนี้กล่าวถึงปรากฏการณ์ของความหน้าซื่อใจคด (การเสแสร้ง) โดยวิพากษ์วิจารณ์การเสแสร้งและประณามพวกหน้าไหว้หลังหลอก การทรยศของคนหน้าไหว้หลังหลอก แห่งมะดีนะฮ์ถูกเปิดโปงและตำหนิ มุฮัมมัดถูกเตือนให้ระวังการไว้วางใจคนหน้าซื่อใจคด คนหน้าซื่อใจคดถูกสาปแช่งและถูกประกาศว่าเป็นคนชั่ว คนหน้าซื่อใจคดถูกขู่ว่าจะถูกขับออกจากมะดีนะฮ์ ในซูเราะฮ์อันนิซาอ์ โองการที่ 88-89 พวกหน้าไหว้หลังหลอกถูกขู่ด้วยความตาย

## พฤติกรรมของพวกมุนาฟิกตามรายงานฮะดีษ
ฮะดีษในอิสลามคือบันทึกคำพูด, การกระทำ และการยอมรับของศาสดามุฮัมมัด ฮะดีษถูกกล่าวว่าเป็น "กระดูกสันหลัง" ของอารยธรรมอิสลาม ศาสดามุฮัมมัดได้กล่าวถึงพฤติกรรมบางประการของพวกหน้าไหว้หลังหลอกทั้งการกระทำและอีมาน/หลักศรัทธาไว้ว่า

* อับดุลลอฮ์ อิบน์ อัมร์ อิบน์ อัลอาส รายงานว่าศาสนทูตของอัลลอฮ์ได้กล่าวว่า: สี่พฤติกรรมนี้ใครที่ทำอยู่ จะเป็นส่วนหนึ่งของพวกหน้าไหว้หลังหลอก (มุนาฟิก) และใครก็ตามที่มีหนึ่งในพฤติกรรมเหล่านั้น จะยังคงเป็นส่วนหนึ่งของพวกหน้าไหว้หลังหลอก จนกว่าเขาจะละทิ้งมัน: 
# เมื่อเขาพูด เขาก็จะโกหก 
# เมื่อเขาสัญญา เขาก็จะละเมิดสัญญา 
# เมื่อเขาทำข้อตกลง เขาจะหักหลัง และ 
# เมื่อเขาถกเถียง เขาจะเบี่ยงเบนออกจากความจริง

* รายงานจากอบูฮุร็อยเราะฮ์: ท่านศาสดาได้กล่าวว่า "สัญลักษณ์ของพวกมุนาฟิกมีสามข้อ:
# เมื่อใดที่เขาพูด เขาก็จะโกหก. 
# เมื่อใดที่เขาสัญญา เขาจะละเมิดสัญญา 
# ถ้าคุณเชื่อเขา เขาจะถูกยืนยันว่าไม่สุจริต. (ถ้าคุณฝากบางอย่างแก่เขา เขาจะไม่ให้คุณกลับ)" ในบางรายงานได้เพิ่มเติมว่า: "ถึงแม้ว่าเขาจะถือศีลอด ละหมาด และกล่าวว่าตนเองเป็นมุสลิมก็ตาม"

* รายงานจากอับดุลเลาะฮ์ อิบน์ อุมัร: ศาสนทูตของอัลลอฮ์ได้กล่าวว่า "ผู้ศรัทธากินแค่ลำไส้เดียว (พอใจกับอาหารเพียงเล็กน้อย) และกาฟิร (ผู้ปฏิเสธศรัทธา) หรือมุนาฟิกกินถึงเจ็ดลำไส้ (กินมากเกินไป).

* อบูอุมามะฮ์ อัลบาฮิลีรายงานว่า ศาสนทูตของอัลลอฮ์ได้กล่าวว่า: "อัลฮะยาอ์ (ความพอประมาณ) และอัลอีย์ (พูดสั้น, ย่อ และไม่พูดมาก) เป็นสองกิ่งแห่งความศรัทธา และอัลบะซา (หยาบคาย) และอัลบะยาน (พูดมาก) เป็นสองกิ่งแห่งความเสแสร้ง"

* มันถูกรายงานว่า ซิรร์กล่าวว่า: อะลีได้กล่าวว่า: "ท่านศาสดาผู้ไม่รู้หนังสือ (มุฮัมมัด) ได้ให้ข้อตกลงว่า ไม่มีใครรักฉันเว้นแต่จะเป็นผู้ศรัทธา และไม่มีใครเกลียดฉันเว้นแต่จะเป็นมุนาฟิก"

* รายงานจากอะนัส บิน มาลิก: ท่านศาสดาได้กล่าวว่า "ความรักของชาวอันซอรเป็นสัญญาณแห่งความศรัทธา และความเกลียดชังของชาวอันซอรเป็นสัญญาณแห่งความเสแสร้ง"

* รายงานจากอิบน์อุมัรว่า :ศาสนทูตของอัลลอฮ์ได้กล่าวว่า: "อุปมาของพวกมุนาฟิกนั้น คือแกะที่ลังเลอยู่ระหว่างฝูงแกะสองฝูง บางครั้งมันตามฝูงหนึ่ง และบางครั้งมันก็ตามอีกฝูงหนึ่ง โดยมันไม่รู้ว่าจะตามฝูงไหนกันแน่"

* อบูฮุร็อยเราะฮ์รายงานว่า ศาสนทูตของอัลลอฮ์ได้กล่าวว่า: อุปมาของผู้ศรัทธาคือรวงข้าว (ที่ยืนต้น) ซึ่งโน้มลงตามลมที่พัดจากฝั่งหนึ่งไปอีกฝั่งหนึ่ง... ส่วนอุปมาของมุนาฟิกคือต้นไซเปรสที่ไม่ยอมขยับจนกระทั่งมันล้มแบบถอนรากถอนโคน

* มีรายงานว่าท่านศาสดาได้กล่าวว่า: "หญิงใดก็ตามที่แสวงหาการหย่าร้างและคุลอ์ เธอก็จะเหมือนกับมุนาฟิกหญิง" 

## มุสลิมจัดการกับคนพวกนี้อย่างไร
Salih Al Munajjid ระบุวิธีที่มุสลิมควรทำกับพวกหน้าไหว้หลังหลอกตามกุรอานและฮะดีษเศาะฮีฮ์ ดังนี้:
# ไม่เชื่อฟังพวกเขา
# เพิกเฉย ข่มขู่ และตำหนิคนหน้าซื่อใจคด
# อย่าโต้เถียงกับคนหน้าซื่อใจคด และอย่าเข้าข้างพวกเขา
# อย่าผูกมิตรกับคนหน้าซื่อใจคด
# ทำญิฮาดต่อต้านคนหน้าซื่อใจคดและบังคับใช้มาตรการเคร่งครัด
# ดูถูกคนหน้าซื่อใจคด และอย่าแต่งตั้งพวกเขาให้เป็นผู้นำ
# ไม่เข้าร่วมขบวนแห่ศพคนหน้าซื่อใจคด

## ดูเพิ่ม
* อับดุลลอฮ์ อิบน์ อุบัย
* การละทิ้งศาสนาอิสลาม
* การทำลายมัสยิดอัดดิรอร
* เดินเม
* กาฟิร
* ชาวซับบาไท
* ลัทธิชาบัก (Shabakism)
* ตะกียะฮ์
* ซินดีก

## อ้างอิง

หมวดหมู่:คำศัพท์ศาสนาอิสลาม
หมวดหมู่:คำและวลีภาษาอาหรับ
หมวดหมู่:ความเสแสร้ง